[bookmark: _Hlk72331582][bookmark: _Hlk72331583][bookmark: _Hlk72331990][bookmark: _Hlk72331991][bookmark: _Hlk72332115][bookmark: _Hlk72332116][bookmark: _Hlk72332465][bookmark: _Hlk72332466][bookmark: _Hlk72332548][bookmark: _Hlk72332549][bookmark: _Hlk72332747][bookmark: _Hlk72332748][bookmark: _Hlk72333102][bookmark: _Hlk72333103][bookmark: _Hlk72333765][bookmark: _Hlk72333766][bookmark: _Hlk236916867]Atklāta konkursa “Kurināmā (sašķidrinātās naftas gāzes, malkas, kokskaidu granulu, ogļu, šķeldas) piegāde Dricānu apvienības pārvaldes vajadzībām" (identifikācijas Nr. DAP 2026/13) nolikums

Pielikums Nr.7.3
PROJEKTS
LĪGUMS Nr. ___________
Iepirkuma priekšmeta daļā Nr.8

___________________________				Datums skatāms laika zīmogā
[bookmark: _Hlk236916986]Dricānu apvienības pārvalde, reģistrācijas Nr. 40900027407, <pārstāvēt tiesīgas personas amats, vārds, uzvārds> personā, kurš(-a) rīkojas saskaņā ar <dokumenta nosaukums, kas piešķir pārstāvības tiesības>, turpmāk – Pasūtītājs, no vienas puses, un 
[bookmark: _Hlk197769867]<uzvarējušā pretendenta nosaukums>, reģistrācijas Nr. <reģistrācijas numurs>, <pārstāvēt tiesīgas personas amats, vārds, uzvārds> personā, kurš(-a) rīkojas saskaņā <dokumenta nosaukums, kas piešķir pārstāvības tiesības>, turpmāk –  Piegādātājs, no otras puses, abi kopā vai katrs atsevišķi turpmāk arī Puses vai Puse, pamatojoties uz Dricānu apvienības pārvaldes rīkotā atklāta konkursa “Kurināmā (sašķidrinātās naftas gāzes, malkas, kokskaidu granulu, ogļu, šķeldas) piegāde Dricānu apvienības pārvaldes vajadzībām” (identifikācijas Nr. DAP 2026/13), turpmāk – Konkurss, rezultātiem iepirkuma priekšmeta daļā Nr.__ un Piegādātāja iesniegto piedāvājumu Konkursā, noslēdz šādu līgumu, turpmāk – Līgums:

1. Līguma priekšmets
1.1. Pasūtītājs pasūta, bet Piegādātājs apņemas piegādāt __________, turpmāk – Prece, atbilstoši Līguma noteikumiem.
1.2.  Prece tiek piegādāta saskaņā ar Tehnisko specifikāciju/tehnisko piedāvājumu (Līguma pielikums Nr.1) un Piegādātāja finanšu piedāvājumu (Līguma pielikums Nr.2).
1.3.  Piegādātājs apliecina, ka tam ir Preces piegādei nepieciešamais tehniskais aprīkojums un personāls, kas var izpildīt Līguma noteikumus un Tehniskajā specifikācijā norādītās prasības. 
1.4. Piegādātājs garantē, ka Prece atbilst spēkā esošajiem Eiropas Savienības, Latvijas Republikas standartiem vai citos normatīvajos aktos noteiktajām Preces kvalitātes un atbilstības prasībām.
2. Preces piegādes un pieņemšanas kārtība 
2.1. Prece tiek piegādāta pēc Pasūtītāja nepieciešamības atsevišķās partijās, kuru apjomu nosaka Līguma 8.4.punktā norādītais Pasūtītāja pārstāvis, sastādot un nosūtot Piegādātājam pieprasījumu, kurā norādīta informācija par Preces piegādes datumu, apjomu un piegādes adresi. Rakstiskais pieprasījums tiek nosūtīts uz Piegādātāja e-pasta adresi, kas norādīta Līguma 8.6.punktā.
2.2. Par Preces piegādes, nodošanas un pieņemšanas datumu uzskata datumu, kuru Līguma 8.4.punktā norādītais Pasūtītāja pārstāvis norāda uz Preču pavadzīmes.
2.3. Saņemot Preci, Pasūtītāja pārstāvis pārbauda Preces daudzumu, kvalitāti, piegādes laiku un apliecina to ar savu parakstu. 
2.4. Piegādātājam 3 (triju) darba dienu laikā pēc Pasūtītāja pretenzijas saņemšanas par Preces neatbilstību Līguma noteikumiem, Tehniskajā specifikācijā, pasūtījumā un Preču pavadzīmē norādītajiem datiem vai arī par Preces trūkumiem, uz sava rēķina jānosūta Līguma noteikumiem un pasūtījumam atbilstošā Prece un nekvalitatīvā Prece jāapmaina pret kvalitatīvu un Līguma noteikumiem atbilstošu Preci.
2.5. Pasūtītājs ir tiesīgs atteikties no Līguma noteikumiem neatbilstošās Preces pieņemšanas.
3. Pušu tiesības un pienākumi
3.1. Pusēm savas Līgumā noteiktās tiesības jāizmanto un pienākumi jāpilda godprātīgi.
3.2. Puses ir savstarpēji atbildīgas par otrai Pusei nodarītajiem zaudējumiem, ja tie radušies Puses vai tās darbinieku, kā arī Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
3.3. Piegādātāja pienākumi:
3.3.1. Līgumā noteiktajā kārtībā savlaicīgi piegādāt kvalitatīvu Preci ar saviem spēkiem, tas ir, izmantojot savas profesionālās iemaņas;
3.3.2. pirms Preces piegādes brīdināt Pasūtītāju par Līgumā neparedzētiem apstākļiem, kas var ietekmēt Preces piegādi, vienlaicīgi iesniedzot savus priekšlikumus situācijas risinājumam;
3.3.3. sniegt Pasūtītājam informāciju par Līguma izpildi, ja Pasūtītājs šādu informāciju ir pieprasījis;
3.3.4. nodrošināt Pasūtītāja pārstāvja instruktāžu drošai Preces ekspluatācijai un sniegt norādījumus rīcībai avārijas gadījumos;
3.3.5. neizpaust trešajām personām jebkādu informāciju par Pasūtītāju, ieskaitot arī tādu, kas nav uzskatāma par ierobežotas pieejamības informāciju, bet Piegādātājam pieejama un/vai kā citādi kļuvusi zināma Līguma izpildes gaitā, izņemot gadījumus, kad tāds Piegādātāja pienākums noteikts normatīvajos aktos, citos gadījumos, ja tas ir rakstiski saskaņots ar Pasūtītāju;
3.3.6. izpildīt citus Līgumā noteiktos pienākumus. 
3.4. Piegādātāja tiesības: 
3.4.1. saņemt samaksu no Pasūtītāja saskaņā ar Līguma noteikumiem; 
3.4.2. saņemt no Pasūtītāja tā rīcībā esošo Līguma izpildei nepieciešamo informāciju. 
3.5. Pasūtītāja pienākumi:
3.5.1. pieņemt Preci no Piegādātāja Līgumā noteiktajā kārtībā;
3.5.2. norēķināties ar Piegādātāju par piegādātu kvalitatīvu Preci;
3.5.3. sniegt Piegādātājam Līguma izpildei nepieciešamo informāciju.
3.6. Pasūtītāja tiesības:
3.6.1. 7 (septiņu) darba dienu laikā no Preces piegādes dienas, rakstveidā pieteikt Piegādātājam pretenzijas attiecībā uz Preces kvalitāti un piegādes atbilstību Līguma noteikumiem. Pretenzijā Pasūtītājs norāda Preces un/vai tās piegādē konstatētos trūkumus, nosaka termiņu, kas nevar pārsniegt 3 (trīs) darba dienas, kurā Piegādātājam ir pienākums par saviem līdzekļiem novērst trūkumus saistībā ar Preces kvalitāti un/vai piegādi;
3.6.2. kontrolēt Līguma noteikumu izpildi;
3.6.3. neapmaksāt Piegādātājam rēķinu par Preci, ja saskaņā ar Līgumā noteikto kārtību Pasūtītājs ir iesniedzis rakstveida pretenziju.
3.7. Puses nekavējoties, bet ne vēlāk kā 3 (triju) darba dienu laikā informē viena otru par šādu apstākļu konstatēšanu:
3.7.1. par pretrunām starp Līguma dokumentiem;
3.7.2. par Līguma dokumentos iekļauto datu atšķirību no reālajiem apstākļiem;
3.7.3. par nepilnībām vai kļūdām Līguma dokumentos; 
3.7.4. par to, ka ir mainījušies Līguma izpildei nozīmīgie apstākļi vai radušies jauni.
3.8. Piegādātājam ir jānodrošina, lai līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi. Pasūtītājam ir tiesības nepieņemt un neapmaksāt Pakalpojumus, kas veikti izmantojot šādas preces vai pakalpojumus. Gadījumā, ja Pasūtītājs konstatē, ka šādas preces vai pakalpojumi ir izmantoti Pakalpojumiem, kuri jau ir apmaksāti, Pasūtītājam ir tiesības pieprasīt atmaksāt samaksāto summu vai to atskaitīt no Piegādātājam paredzētā jebkura maksājuma.
4. Līguma summa un norēķinu kārtība
4.1. Līguma summa ir atlīdzība par Līguma 1.1.punktā minētās Preces piegādi visā Līguma izpildes laikā, turpmāk – Līgumcena. Līgumcena tiek noteikta saskaņā ar Piegādātāja finanšu piedāvājumu (Līguma pielikums Nr.2) un sastāda EUR _______ (summa vārdiem euro), neieskaitot pievienotās vērtības nodokli, turpmāk – PVN.  PVN (21%) summa –  EUR ____ (PVN summa vārdiem euro). Kopējā summa ar PVN – EUR _______ (summa vārdiem euro). Līgumcenā iekļautas visas izmaksas, kas saistītas ar Līguma izpildi. Priekšapmaksa nav paredzēta.
4.2. Līguma pielikumā Nr._ „________” noteiktā vienības cena Līguma izpildes laikā netiks mainīta.
4.3. Samaksa Piegādātājam par faktiski piegādāto Preci tiek veikta 30 (trīsdesmit) dienu laikā pēc maksājuma dokumenta (rēķina) saņemšanas no Piegādātāja. 
4.4. Piegādātājs visus rēķinus iesniedz strukturēta elektroniskā rēķina formātā maksātāja – Dricānu apvienības pārvaldes e-adresē. Maksātājs pieņem elektroniskā veidā sagatavotus un iesniegtos rēķinus, kas atbilst piemērojamajam elektroniskā rēķina standartam.  
4.5. Samaksa tiek veikta ar bankas pārskaitījumu uz Piegādātāja norādīto norēķinu kontu.
5. Līguma izpildes termiņš, Līguma izbeigšanas un grozījumu veikšanas kārtība 
5.1.  Līgums stājās spēkā tā noslēgšanas dienā un ir spēkā līdz Pušu saistību pilnīgai izpildei. Līguma izpildes termiņš – __ (_____) mēneši no Līguma noslēgšanas dienas.
5.2. Līgums stājās spēkā dienā, kad to parakstījušas abas Puses.
5.2. Pasūtītājs ir tiesīgs vienpusējā kārtā atkāpties no Līguma pirms tā izpildes termiņa, rakstiski brīdinot Piegādātāju vismaz 10 (desmit) dienas iepriekš, ja:
5.2.1. Piegādātājs atkārtoti nepilda savus Līgumā noteiktos pienākumus;
5.2.2. piegādā Pasūtītājam neatbilstošās kvalitātes Preci un noteiktajā termiņā neapmaina to pret kvalitatīvu;
5.2.3 Līgumā noteiktajā kārtībā Piegādātājam piemērotais līgumsods sasniedzis maksimālo apmēru, tas ir, 10% (desmit procentus) no Līgumcenas bez PVN; 
5.2.4. normatīvajos aktos noteiktajā kārtībā Piegādātājs ir atzīts par maksātnespējīgu vai pieņemts lēmums par Piegādātāja likvidāciju, vai apturēta Piegādātāja saimnieciskā darbība;
5.2.5. Līguma izpildes laikā Piegādātājs zaudējis speciālo atļauju (licenci) un/vai sašķidrinātās naftas gāzes kvalitātes sertifikātu;
5.2.6. Līgumu nav iespējams izpildīt tādēļ, ka Piegādātājam (tai skaitā tā valdes   vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Piegādātājs ir personālsabiedrība) ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.3. Visos gadījumos, kad Līgums tiek izbeigts pirms termiņa neatkarīgi no iemesla, Piegādātājs saņem samaksu par faktiski piegādāto Preci, ievērojot noteikumus par Preces piegādes dokumentācijas iesniegšanu.
5.4. Puses var veikt Līguma grozījumus, ievērojot Publisko iepirkumu likuma 61.panta prasības, ja Līguma izpildes gaitā radusies iepriekš neparedzēta nepieciešamība palielināt vai samazināt Preces apjomu.
[bookmark: OLE_LINK1]5.5. Visi Līguma grozījumi un papildinājumi veicami rakstveidā un stājas spēkā pēc to abpusējās parakstīšanas.
6. Līgumsoda piemērošanas kārtība
6.1. Preces piegādes un trūkumu novēršanas termiņa neievērošanas gadījumā Piegādātājam tiek piemērots līgumsods 0,1% (vienas desmitdaļas procenta) apmērā no kavētās piegādes vērtības par katru nokavējuma dienu, bet ne vairāk kā 10% (desmit procentu) apmērā no kavētās piegādes vērtības.
6.2. Norēķinu termiņa neievērošanas gadījumā Pasūtītājam tiek piemērots līgumsods 0,1% (vienas desmitdaļas procenta) apmērā no kavētā maksājuma summas par katru nokavējuma dienu, bet ne vairāk kā 10% (desmit procentu) apmērā no kavētā maksājuma summas. 
6.3. Līgumsoda samaksa neatbrīvo Puses no pienākuma pienācīgi izpildīt Līguma saistību.
7. Nepārvarama vara
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt ne novērst. Pie nepārvaramas varas apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un šādu normatīvo aktu stāšanās spēkā. 
7.2. Pusei, kas atsaucas uz nepārvaramas varas apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses ieskatiem ir iespējama un paredzama Līguma saistību izpildes atjaunošana. Pēc otras Puses pieprasījuma šādam ziņojumam jāpievieno izziņa, kuru izsniegusi kompetenta institūcija un kura satur nepārvaramas varas apstākļu darbības apstiprinājumu un to raksturojumu.
7.3. Ja Līguma 7.1.punktā minētie apstākļi turpinās ilgāk kā 2 (divus) mēnešus, jebkura Puse ir tiesīga atkāpties no Līguma, un neviena no Pusēm nav tiesīga pieprasīt zaudējuma atlīdzināšanu. 
7.4. Pusēm ir pienākums vienoties par rīcību, lai mazinātu nepārvaramas varas apstākļu rezultātā radītās nelabvēlīgās sekas. 
8. Citi noteikumi
8.1. Visus jautājumus, kas nav atrunāti Līgumā, Puses risina, savstarpēji vienojoties, ievērojot spēkā esošo Latvijas Republikas normatīvo aktu prasības.
8.2.  Pušu strīdi tiek izskatīti savstarpēji vienojoties, bet, ja vienošanās netiek panākta – tiesā Latvijas Republikas spēkā esošajos normatīvajos aktos noteiktajā kārtībā.
8.3. Pušu rekvizītu, vai kādas citas informācijas, kas var ietekmēt Līgumā noteikto saistību izpildi, izmaiņas gadījumā attiecīgai Pusei 3 (triju) darba dienu laikā rakstveidā jāpaziņo otrai Pusei par notikušām izmaiņām.
8.4. Pasūtītāja atbildīgā persona Līguma saistību izpildes organizēšanai – _____________, tālrunis: _____________, e-pasts: _____________.
8.5. Pasūtītāja pārstāvim ir tiesības risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tai skaitā, bet ne tikai, veikt komunikāciju ar Piegādātāju, pieprasīt no Piegādātāja informāciju, sniegt informāciju Piegādātājam, nodrošināt ar Līgumu saistītās dokumentācijas nodošanu – pieņemšanu, organizēt Preces pieņemšanu, dot norādījumus par Preces piegādi, kā arī veikt citas darbības, kas saistītas ar pienācīgu Līgumā paredzēto saistību izpildi.
8.6. Piegādātāja atbildīgā persona Līguma saistību izpildes organizēšanai un nodrošināšanai –  __________, tālrunis: ___________, e-pasts:____________.
8.7. Pušu pārstāvji ir atbildīgi par Puses saistību izpildes nodrošināšanu, tai skaitā, par Preces pieņemšanu – nodošanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
8.8. Katrai no Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līguma saistību izpildi, ievērojot normatīvajos aktos noteiktās prasības šādu datu apstrādei un aizsardzībai Līguma spēkā esamības laikā. Katras Puses pārstāvis, kurš nodod otrai Pusei fizisko personu datus apstrādei, ir atbildīgs par to, lai personas datu apstrādei pastāv atbilstošs tiesiskais pamats. Puses apņemas nenodot tālāk trešajām personām iegūtos fizisko personu datus, izņemot gadījumus, kad normatīvie akti paredz šādu datu nodošanu. Katra Puse apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses iesniegtajiem fizisko personu datiem. Katra Puse ir tiesīga apstrādāt no otras Puses Līguma ietvaros iegūtos fizisko personu datus tikai Līguma spēkā esamības laikā.
8.9. Līgums ir sastādīts latviešu valodā uz _ (_____) lapām. Līgums ir parakstīts, izmantojot drošus elektroniskos parakstus, kas satur laika zīmogus. Līguma noslēgšanas datums ir pēdējām elektroniskajam parakstam pievienotā laika zīmoga datums. Katras Puses rīcībā ir abpusēji elektroniski parakstīts Līgums.
8.10. Līgumam ir _ (___) pielikumi –

Pušu rekvizīti un paraksti

